2016 octubre | Aprenent junts\n31 octubre, 2016 Àngel 3 comentaris\nVos deix una sèrie d’activitats de Halloween que trobareu clicant la carabassa. Esper que vos agradin i sobretot que passeu molta por, i si voleu, deixau un comentari de quina activitat vos ha agradat més.\n28 octubre, 2016 Àngel No hi ha comentaris\nNomés desitjar-vos un feliç cap de setmana de quatre dies! Disfrutau del temps lliure, la família, un bon llibre… o simplement descansau.\nAprenem amb les regletes\n28 octubre, 2016 6è A No hi ha comentaris\nCom sabeu a matemàtiques estam estudiant les potències. Per entendre millor aquest concepte, avui a classe hem treballat amb les regletes. D’aquesta manera ho hem entès tots millor. Moltes gràcies!\nActivitats sobre les potències\n28 octubre, 2016 Àngel 12 comentaris\nCom sabeu aquesta setmana, a matemàtiques hem començat el tema de les potències. Un tema divertit i fàcil. Aqui vos deix una sèrie d’activitats que vos ajudaran a entendre millor aquest concepte.\nEsper que vos agradi. I ja ho sabeu, deixau un comentari en acabar la bona feina. Endavant!\nNOTA: TENIU FINS DIVENDRES 4 DE NOVEMBRE PER FER-LES\nQuarta sessió d’Scratch\n27 octubre, 2016 6è A 1 comentari\nSeguim amb les sessions d’Scratch. Aquesta setmana seguim programant el nostre video joc. Hem afegit un element més al nostre joc, la llauna que desapareix cada vegada que el robot la toca. A més hem après altres ordres per fer que el nostre videojoc vagi prenent forma.\nEn Pere, el nostre mestre d’Scratch ens ha parlat dels “bugs“, petites errades que fan els programes, i també ens ha parlat sobre petites errades a projectes informàtics famosos, com l’APOLO XI.\nHalloween in English class!\nAvui a classe d’English hem fet unes activitats de Halloween que ens han agradat molt. Hem jugat a bingo, hem fet sopa de lletres, dòminos… Thank you Maria Antònia!!\n26 octubre, 2016 6è A 2 comentaris\nAvui a Educació Física hem fet malabars amb globus d’arròs. Amb aquesta activitat hem sabut com coordinar les nostres extremitats amb la vista per poder agafar els malabars. Ha estat una activitat molt divertida. Moltes gràcies Joan!\nAvui hem començat el tema de potències a matemàtiques. Aquest nou tema, el trobam fàcil i a la vegada molt divertit. Avui hem començat a practicar amb elles i corregir-les amb la calculadora. Esperam que vos agradin les fotos. Gràcies Xisca i Àngel!


El Cabanyal doblega Barberá - Diari La Veu\nEscriba el número 532981\nL’alcaldessa renuncia, 15 anys després, a la destrucció del vell enclavament mariner\nLa incertesa durà unes quantes hores. Dijous passat, a migdia, l’alcaldessa de València, Rita Barberà, convocà d’urgència als mitjans per referir-se a les darreres novetats sobre el Pla del Cabanyal. I ho feu amb tot l’aparell pirotècnic de posada en escena. És a dir, saló presidencial, taula llarga i àmplia disposició de regidors cridats a toc de xiulet. Llavors, amb arravatament de pescatera, començà la subhasta del fum. I fum compraren el mitjans durant la ràpida carrera digital. I fum tòxic consumiren molts lectors. I, fins i tot, fum d’excavadora cregueren distingir a prop de casa alguns veïns espantats.\nÉs la història d’una obsessió. Des del 1998, Barberá vol perforar El Cabanyal tot prolongant l’avinguda de Blasco Ibáñez fins la mar. Sobre el plano, això suposa la destrucció de 1.651 vivendes d’alt valor patrimonial. Quinze anys de conflicte han permès l’afonament d’una cinquantena. I la compra d’unes 500 més, moltes de les quals estarien a terra si el Ministeri de Cultura no haguera emès una ordre en contra el desembre de 2009. La norma prohibix els enderrocs en considerar-los un espoli del patrimoni espanyol. De fet, el casc històric del Cabanyal fou declarat Bé d’Interès Cultural (BIC) el 1993. I la porció de trama que té a les vores és, majoritàriament, Conjunt Històric Protegit. Es tracta d’una joia modernista de carrers en retícula, paral·lels a la mar i amb edificis de dos plantes construïts sobre els solars de les antigues barraques de pescadors.\nL’ordre estatal fou contestada pel Partit Popular valencià al març de 2010 amb la Llei de Mesures de Protecció i Revitalització del Conjunt Històric de la Ciutat de València. Una norma amb un contingut totalment oposat al títol i feta a mida per a la destrucció del barri: “El PEPRI del Cabanyal no perjudica, danya o deteriora la protecció del conjunt històric de la ciutat”. I tot això sense cap informe d’entitats patrimonials. Només a colp de majoria parlamentària. La llei, tramitada i aprovada amb un velocitat rècord, entrà en vigor el 6 d’abril. Aquell dia les màquines tombaren dos edificis i la policia carregà amb duresa sobre el veïnat. Dos dies més tard, enderrocs i hòsties es repetiren i multiplicaren. Finalment, el 14 d’abril, el Govern espanyol presentà un recurs i el Tribunal Constitucional suspengué cautelarment el enderrocs.\nDijous passat, el Consell de Ministres decidí retirar el recurs de inconstitucionalitat. “S’ha donat el primer pas oficial per desfer el nus al Cabanyal”, emfatitzà Barberá. Però passà de puntetes pel veritable fet rellevant: si el Govern renuncia al recurs és perquè la Generalitat s’ha compromès a derogar la llei que el motivà. I sense recurs ni llei, l’única cosa certa és l’ordre ministerial, que impedix tocar una pedra i insta a l’ajuntament a canviar el lesiu pla. “La derrota de Barberà és més que clara”, explica Maribel Domènech, portaveu de Salvem El Cabanyal, plataforma veïnal contrària a les demolicions i que aposta per la rehabilitació integral del barri. Segons Domènech, “l’alcaldessa no ha volgut fer el ridícul i ha preferit retirar la norma abans de la sentència del Constitucional, que semblava que seria ben catastròfica pels seus interessos”.\nVal a dir que Barberá esgrimí durant la roda de premsa una infinitat de missatges contradictoris. “Hem d’adaptar-nos a la ordre ministerial”, assegurà. Un argument que, teòricament, suposa reconèixer la il·legalitat perpetrada durant 15 anys. Acte seguit però, declarà que no es modificarà ni una coma del plantejament inicial i que s’actuarà “per a què es mantinga un record clar del que fou [El Cabanyal]”. ¿Per a què destruir alguna cosa si es vol recordar a continuació? I, en tercer lloc, que la intervenció es farà amb “racionalitat, sensibilitat, consideració i respecte”. Unes paraules que en boca de Barberá referides al Cabanyal sonen a pura escatologia. No debades, en tot este temps, des de l’ajuntament s’ha maniobrat per convertir el barri en una incessant ferida urbana. Degradació, brutedat, droga i pobresa són els quatre genets d’un apocalipsi amb vistes a la mar.\nFet i fet, molts no es creuen la imatge nova d’un alcaldessa conforme amb la legalitat. Des del 2010, els seus intents per tombar l’ordre del ministeri han resultat tan incomptables com infructuosos. Primer la recorregué a l’Audiència Nacional, des d’on es ratificà l’espoli. Després li rebutjaren una querella en contra d’Ángeles González-Sinde, la titular de Cultura d’aleshores. També ha rebut informes en contra de l’Advocacia de l’Estat i del Defensor del Poble. I les maniobres a Moncloa per arrancar compromisos polítics en favor de la derogació han estat nuls. La pèrdua de pes intern i la voluntat de Rajoy per allunyar-se de territoris empestats per la corrupció han estat determinants en la manca d’influència.\nPerò Barberà, asseguren els qui la coneixen, vol prolongació. Encara que siga un centímetre. I el seu centímetre més cobejat està al carrer Sant Pere, afectat per l’avinguda i, a més, per un bulevard perpendicular que implicaria l’enderroc de la filera de cases situades a ponent. Entre d’elles, la seu de Salvem i les vivendes dels principals opositors al PEPRI. “Si no pot perllongar, voldrà venjança”, advertix Domènech. Sant Pere és on més edificis s’han comprat i tombat. Allí es feu el 2007 el primer experiment fallit d’expropiació forçosa col·lectiva. El resultat de tot plegat és un itinerari de solars i façanes desfetes. “El govern no té res a dir si no hi ha BIC”, clamà Barberà. I Sant Pere no és BIC. “Però sí conjunt històric”, apunta Domènech, qui acte seguit explica que les zones BIC han d’estar forçosament envoltades de conjunt històric. “És una mena de cordó sanitari que, si es trenca, atenta contra la normativa de patrimoni. I això no ho anem a permetre”, conclou.\nEscriba el número 278177


El Govern demana la complicitat de la població per evitar els incendis coincidint amb l'onada de calor | El Llobregat\nBaix Llobregat, Seguretat ciutadana\nEl Puig d'Olorda des del parc del Cerdanet de Sant Feliu de Llobregat (Foto: Arxiu)\nEl Govern demana la complicitat de la població per evitar els incendis coincidint amb l'onada de calor\nInformació de serveis del Departament de Presidència de la Generalitat de Catalunya\nmartes 19 de julio de 2016, 17:47h\nEl Departament d’Interior manté en fase d’alerta els plans INFOCAT per risc d’incendi alt que afecta 30 comarques, entre elles el Baix Llobregat, i el Pla PROCICAT davant l’onada de calor iniciada avui\nProtecció Civil de la Generalitat manté la fase d’ALERTA del Pla especial d’emergències per incendis forestals de Catalunya INFOCAT pel risc d’incendi forestal que es veu agreujat per l’onada de calor que ha començat avui i està previst que s’allargui fins dijous. Amb motiu de la situació de calor severa, es manté també l’alerta del Pla de Protecció Civil de la Generalitat PROCICAT, per onada de calor. Per la seva banda, davant l’augment de risc d'incendi, el Departament d’Agricultura, Ramaderia, Pesca i Alimentació ha decidit incrementar el control i activar el Pla ALFA 3 a 17 municipis de la Catalunya Central.\nPer fer seguiment de l’Alerta i prendre les mesures adients per minimitzar els riscos d’incendi forestal, aquest migdia s’ha reunit al departament d’Interior el Consell Assessor del pla INFOCAT.\nLa reunió l’han presidit el conseller d’Interior, Jordi Jané, i la consellera d’Agricultura, Ramaderia i Pesca, Meritxell Serret, amb l’assistència dels directors generals de Protecció Civil, Joan Delort; Prevenció, Extinció d’Incendis i Salvaments, Juli Gendrau; de la Policia, Albert Batlle; de Forests, Montserrat Barniol; i del Servei Meteorològic de Catalunya, Oriol Puig; el Comissari en Cap dels Mossos d’Esquadra, Josep Lluís Trapero; a més de comandaments i tècnics del Telèfon d’Emergències 112 de Catalunya, Protecció Civil de la Generalitat, Bombers de la Generalitat, Mossos d’Esquadra, Agents Rurals, SEM, Servei Meteorològic de Catalunya i Diputació de Barcelona.\nEl conseller Jané ha demanat “màxima precaució i màxima prudència i un comportament exigent a tothom perquè, segons la previsió que tenim, demà s’espera el punt més àlgid de l’onada de calor amb temperatures que poden arribar als 40 graus”, ha dit. Jané ha explicat que les pluges de la primavera no han compensat la manca de pluja de la resta de l’any i és per això que “tenim un bosc estressat, sec i especialment vulnerable”, ha afegit. El conseller també ha destacat que “des dels Bombers de la Generalitat s’han activat 30 parcs de bombers voluntaris, s’han augmentat les columnes mòbils i, junt amb els Agents Rurals, estan fent tasques preventives aèries”.\nLa consellera Serret ha destacat que “davant les previsions d'onada de calor i la situació dels boscos s' ha decidit incrementar el nivell de restricció a 17 municipis del Bages, Anoia i Baix Llobregat i al massís de Montserrat”. Concretament, els municipis afectats són: Castellgalí, Sant Vicenç de Castellet, Castellolí, Piera, els Hostalets de Pierola, el Pont de Vilomara i Rocafort, Castellbell i el Vilar, Òdena, Marganell, Collbató, Sant Salvador de Guardiola, Talamanca, el Bruc, Vallbona d’Anoia, Capellades, la Pobla de Claramunt i Monistrol de Montserrat. La restricció al Parc de Montserrat no afecta l’accés al recinte del Monestir. Mossos d’Esquadra i Agents Rurals vetllaran pel compliment d’aquestes restriccions.\nEn aquests municipis se suspenen totes les autoritzacions d’activitats que poden generar perill d’incendi forestal. Pel que fa als treballs de sega de cereal, les màquines que treballin a aquest municipis han de comunicar l’inici de l’activitat i la seva situació al Cos d’ Agents Rurals i cal que disposin de mitjans d’extinció d’incendis addicionals. En aquests 17 municipis no es prohibeix la sega però s’intensifiquen els controls, obligant a haver-hi mitjans d’extinció extraordinaris que acompanyin els treballs. A més, el Cos d’Agents Rurals hi porta a terme les següents actuacions:\nControl de columnes de fum en terrenys forestals i en terrenys no forestals a menys de 500 m de zones forestals.\nControl d’activitats de risc, identificació de les persones que en realitzin i verificació d’autoritzacions.\nControl de llocs predeterminats d’especial risc.\nControl de circulació de vehicles per zones forestals predeterminades.\nPosada en servei de punts de guaita estratègics i predeterminats.\nEstabliment d’un comitè de crisi a la seu de la unitat operativa.\nA més, la consellera Serret ha fet una crida a extremar les precaucions i evitar les negligències “sobretot”, ha dit, “si tenim en compte que tot indica que la causa dels dos últims incendis, a Montmaneu i Sant Feliu de Sasserra, ha estat una burilla. Cal extremar la precaució i evitar negligències que tenen conseqüències greus”.\nDerivada d’aquesta onada de calor i la situació de baixes precipitacions, el risc d’incendi forestal s’incrementa, destacant com a zones de major risc les zones properes al massís de Montserrat, la Catalunya Central en el seu conjunt, i punts de les comarques de Lleida.\nProtecció Civil de la Generalitat manté l’alerta del Pla INFOCAT en les 30 comarques amb major risc d’incendi forestal:\nDemarcació de Catalunya Central: Anoia, Bages, Moianès i Solsonès.\nDemarcació de Girona: Alt Empordà i Baix Empordà, Gironès, Pla de l’Estany i Selva.\nDemarcació de Lleida: Garrigues, Noguera, Segarra, Segrià i Urgell.\nDemarcació de Barcelona: Alt Penedès, Baix Llobregat, Garraf, Vallès Occidental i Vallès Oriental.\nDemarcació de Tarragona: Alt Camp, Baix Camp, Baix Penedès, Conca de\nBarberà, Priorat i Tarragonès.\nDemarcació de Terres de l’Ebre: Baix Ebre, Ribera d’Ebre i Terra Alta.\nCal prendre especial precaució i evitar situacions de risc en zones properes a boscos i zones agrícoles. En cas de veure una columna de fum cal avisar immediatament al telèfon d’emergències 112 de Catalunya.\nREFORÇ DELS DISPOSITIUS:\nA banda dels controls efectuats per Mossos i Agents Rurals al massís de Montserrat, els Bombers de la Generalitat han reforçat el seu dispositiu operatiu habitual i han demanat a tots els parcs de bombers voluntaris que obrin en horari forestal (d’11.00 h a 20.00 h). Avui ja han obert diversos parcs de bombers voluntaris que reforcen el dispositiu operatiu. En total, a partir de les 15.00 hores, 34 dels 76 parcs de bombers voluntaris catalans estaran oberts. La Direcció General de Prevenció, Extinció d'Incendis i Salvaments mantindrà aquesta autorització d'obertura mentre duri l'actual situació.\nA més, les columnes mòbils dels Bombers (agrupacions de vehicles d'extinció i de comandament) es concentraran a algunes zones de major risc de les diverses Regions d'Emergències, com Tarragona, Valls i Igualada.\nEls Bombers de la Generalitat i el cos d’Agents Rurals, durant els dies de l'onada de calor, mantindran i intensificaran les rutes de vigilància aèria per les zones de més risc d'incendi forestal.\nD’altra banda, Protecció Civil de la Generalitat manté, també, l’Alerta del Pla de Protecció Civil PROCICAT per Onada de Calor davant de l’episodi de temperatures extremes que ha començat avui i segons les previsions del Servei Meteorològic de Catalunya (SMC) es podria allargar fins dijous. A més, seguint el seu protocol intern i d’acord amb aquest avís, l’Agència de Salut Pública de Catalunya (ASPCAT) manté en fase 2 d’alerta el Pla d’actuació per prevenir els efectes de les possibles onades de calor sobre la salut (POCS). El Departament de Salut informa que el 061 CatSalut Respon ha atès fins el moment dues persones amb símptomes compatible amb els efectes de l’onada de calor.\nSegons el Servei Meteorològic de Catalunya, les temperatures seran molt elevades durant el dia d’avui, i es podrien incrementar demà dimecres i mantenir-se molt altes fins dijous.\nEn aquest sentit, avui la predicció de perill afecta 23 comarques d’interior i nord de Catalunya.\nLes 12 comarques amb major risc de patir temperatures extremes avui són:\nPallars Jussà, Alt Urgell, Noguera, Solsonès, Bages, Anoia, Segarra, Segrià, Pla d’Urgell, Urgell, Conca de Barberà i Garrigues.\nAmb menor incidència però també amb previsió de temperatures extremes es troben 11 comarques:\nVal d’Aran, Alta Ribagorça, Pallars Sobirà, Cerdanya, Berguedà, Ripollès, Osona, Moianès, Osona, Garrotxa i Alt Empordà.\nA la resta del territori les temperatures seran molt altes i caldrà seguir les previsions meteorològiques.\nCONSELLS DE PROTECCIÓ CIVIL PER ONADA DE CALOR\nNo deixeu els nens sols i tancats dins el cotxe\nNo deixeu mai els nens ni les persones grans a l'interior del vehicle amb les finestres tancades. Tampoc podeu deixar dins el cotxe amb les finestres tancades els animals de companyia.\nConsells aigües interiors\nSalvaments en aigües interiors - Bombers de la Generalitat\nEls Bombers de la Generalitat volen fer una crida a la prudència en l'àmbit del bany en aigües interiors, una activitat habitual durant aquesta època de l’any en rius, barrancs, llacs, pantans, embassaments, canals o coves i que s'incrementa els dies de més calor. De forma paral·lela, també s'incrementen els serveis dels Bombers de la Generalitat en aquest àmbit. A títol d'exemple, destacar que, durant l’any 2015 els Bombers de la Generalitat, que és el cos que té la competència en els rescats en aigües interiors, van atendre 102 actuacions de salvaments i rescats en aquest àmbit, sent els mesos de juny a agost els que van tenir un major nombre respecte a la resta de mesos (48 actuacions durant aquests tres mesos).\nDavant d’aquest increment, els Bombers de la Generalitat insisteixen en demanar molta precaució i sobretot, abans de practicar qualsevol activitat d’aquest tipus, anar prèviament informat dels possibles riscos. En aquest sentit, cal tenir molt en compte que el comportament de les aigües interiors és diferent del de l’aigua del mar, ja que es tracta d’aigües vives, i més fredes, que poden patir un creixement sobtat després d’episodis de pluges i que sovint arrosseguen material divers com troncs o branques.\nConsells de seguretat en aigües interiors\nDavant l’afluència de persones que practiquen activitats en rius, barrancs, llacs, pantans, embassaments, canals o coves, durant els mesos d’estiu, els Bombers de la Generalitat demanen, un any més, molta precaució i tenir en compte els consells de seguretat bàsica.\nEn aquest sentit, si us banyeu a rius, llacs i pantans no us exposeu a riscos innecessaris. Seguiu els consells següents per evitar-ho:\nVigileu on us banyeu\nNo us poseu a l’aigua sense saber nedar o sense ser autosuficient\nA rius, llacs i pantans, assegureu-vos primer que estigui permès banyar-s'hi i siguin llocs habilitats per fer-ho. Procureu banyar-vos en zones vigilades; si no fos possible, localitzeu el punt de socors més pròxim.\nFixeu-vos si hi ha cap cartell que adverteixi d’algun perill; feu cas de les senyalitzacions i de les indicacions dels socorristes.\nNo us banyeu a les zones delimitades per a l’esport aquàtic: barques, patins d’aigua, motos o esquí aquàtic.\nTingueu sempre un mòbil a mà per poder demanar ajuda.\nComproveu que a la zona hi hagi cobertura de telèfon per si teniu alguna emergència i cal avisar el 112.\nSi aneu amb nens, no els perdeu mai de vista, encara que sàpiguen nedar o portin flotador.\nNo entreu de cop a l’aigua la primera vegada que us banyeu, després de menjar, d’haver pres molta estona el sol o d’haver fet un exercici físic intens.\nEviteu consumir begudes alcohòliques abans de ficar-vos a l’aigua o mentre hi sou navegant o practicant esports aquàtics.\nSortiu immediatament de l’aigua si us trobeu malament i alerteu algú.\nEviteu allunyar-vos gaire de la vora del riu, pantà o estany. Dins l’aigua, feu atenció especialment als remolins i corrents d’aigua, que són molt freqüents als rius i als pantans.


Placa commemorativa al Bosc dels Amics de la UPC, 2012. Foto: Jordi Surroca Com s’ha comentat anteriorment, el Consorci per a la Recuperació i Conservació del Riu Llobregat es constitueix l’any 2006 per tal de disposar d’un ens públic que permeti la intervenció coordinada de tots els nivells d’administració al conjunt d’espais del sistema fluvial de la conca del riu Llobregat, dins del tram metropolità i en els entorns urbans i periurbans, tot millorant la qualitat i funcionalitat ambiental dels ecosistemes associats.\nInicialment, el Consorci diposa d’un pressupost de 12 M€, però un cop invertits és l’AMB qui realitza les inversions més importants ja sigui a través del seu Pla d’inversions o captant diferents subvencions autonòmiques i europees. Altres fórmules de finançament que ha explorat l’AMB i que ja han donat resultats tangibles són d’una banda el de la col·laboració público privada, i de l’altra l’establiment de partenariats europeus.\nEstratègia de col·laboració amb institucions privades\nEl 4 de novembre de 2009 es va firmar un conveni de col·laboració amb la Fundació “Amics de la Universitat Politècnica de Catalunya” mitjançant el qual, al juny de 2011, es va realitzar la plantació de l’anomenat Bosc dels amics de la Universitat Politècnica de Catalunya (UPC) al municipi de Cornellà de Llobregat. Aquest singular espai s’ha finançat a través d’una aportació de la mencionada Fundació per un import de 60.000 € en el que representa un bon exemple de col·laboració público privada.\nEl mes de març de 2012, el Consorci per la recuperació i conservació del riu Llobregat (el Consorci), l'Àrea Metropolitana de Barcelona (AMB) i la Societat General d'Aigües de Barcelona (Grup AGBAR) van subscriure un conveni de col·laboració mitjançant el qual AGBAR realitzarà una aportació anual de 80.000€ pel desenvolupament de diferents programes i actuacions a l'àmbit del Parc Riu Llobregat. Aquestes actuacions, seran planificades i gestionades pel Consorci.\nSeguint aquesta línia d’establir col·laboracions público privades, s’han mantingut contactes amb diferents empreses, entitats i altres institucions interessades en l’espai fluvial per tal de subscriure convenis de col·laboració.\nEstratègia d’establiment de partenariats europeus\nL’any 2008 la MMAMB es va integrar en un equip constituït por set institucions de cinc països amb l’objectiu de presentar un projecte conjunt al programa INTEREG MED de la Unió Europea. Aquest programa anomenat FREEMED (Fleuves et Rivières Espaces d’Equilibre pour la Mediterranée) estava dotat amb 1.254.360 € pel seu desenvolupament. La participació de l’AMB ha consistit durant el període el 2010-2011 en la realització de diferents actuacions vinculades a la comunicació i a la implementació d’un projecte pilot de senyalització al tram metropolità del Llobregat per un import de 186.731,83 €. El 75 % d’aquesta import s’ha finançat amb fons europeus i el 25 % restant amb recursos de l’AMB.Consulta el dossier del Bosc dels Amics de l'UPC © Consorci per la recuperació i conservació del riu Llobregat. Tots els drets reservats.


La verdadera pandemia del S.XXI: La resistencia a los antibióticos\nLa resistència als antibiòtics serà la principal causa de mort en 2050\nL'OMS adverteix que aquests fàrmacs avançaran al càncer i mataran a 10 milions de persones cada any\nUn farmacéutico y una clienta durante la compra de fármacos. /Europa Press\nMentre el món sencer centra els esforços a acabar amb la COVID-19, un altre problema de salut global s’ha colat en el panorama mediàtic: la resistència als antibiòtics. L’Organització Mundial de la Salut (OMS) porta anys alertant sobre aquesta problemàtica.\nLa gravetat de la situació és tal que l’entitat ha arribat a publicar dades tan alarmants com aquest: a partir de 2050 un total de 10 milions de persones podrien perdre la vida cada any per aquesta resistència.\nD’aquesta forma, l’organisme expert augura que, si no es prenen cartes en l’assumpte, la resistència als antibiòtics constituirà la principal causa de mort. Ja en l’actualitat, a Europa moren 33.000 persones a l’any a causa de bacteris resistents. L’OMS augura que dins de 50 anys aquesta xifra triplicarà les morts per coronavirus i se situarà en els 10 milions de morts.\nLa causa d’aquest problema de salut global es troba en un ús irresponsable dels antibiòtics. Així ho assegura María Teresa Pérez Gracia, catedràtica en Microbiologia de la Universitat CEU Cardenal Herrera. L’experta explica que el mal ús dels fàrmacs provoca que els bacteris es tornen multiresistents. D’aquesta forma, un “determinat antibiòtic ja no funciona per a una infecció bacteriana”.\nLa gravetat de la situació és tal que en 2017 l’OMS va publicar un llistat amb els patògens prioritaris resistents. En ell es troben les 12 famílies de bacteris més perillosos per a la salut humana. Aquest document, elaborat per experts independents reunits per l’OMS, va servir per a motivar a la comunitat científica a investigar tractaments innovadors contra aquests bacteris.\nUn projecte valencià en la lluita contra la resistència als antibiòtics\nA aquesta crida va acudir la catedràtica del CEU, qui va decidir impulsar un projecte de conscienciació ciutadana. Així, va donar lloc a SWICEU, una iniciativa en la qual estudiants universitaris visiten col·legis de la ciutat de València. Durant aquestes trobades, els joves dels centres duen a terme un experiment real per a la cerca d’antibiòtics. Així ho detalla María Zahonero, membre de SWICEU.\nEn paraules de la jove, el projecte compta amb dos objectius primordials. D’una banda, cerca motivar als estudiants a embarcar-se en carreres del camp de la Salut. Per un altre, pretén servir d’altaveu a la societat i difondre la gravetat de l’ús irresponsable de fàrmacs. Amb aquesta mateixa intenció, ha elaborat un decàleg amb els consells bàsics a seguir per a fer un ús adequat dels medicaments.\nInfografia sobre la resistència als antibiòtics. / MicroInfo\nEl PRAN, la resposta de l’executiu a la resistència als antibiòtics\nIgual que SWICEU, el Govern d’Espanya també ha pres cartes en l’assumpte. L’executiu l’ha fet a través del Pla Nacional enfront de la Resistència als Antibiòtics (PRAN). “És un pla que té diverses peces”, explica la catedràtica. “Compta amb un apartat important relacionat amb l’One Health, perquè la resistència no solament afecta als humans. També afecta als animals i al medi ambient”.\nPer aquest motiu, la iniciativa del Govern inclou la reducció de l’ús d’antibiòtics en animals, hospitals i atenció primària, entre altres camps. En paraules de l’experta, es tracta d’una eina molt important perquè puguem arribar a 2050 sense aquestes xifres.


CENTRE VIU SA - Prosistel\nHome > CENTRE VIU SA\nViu sa és un centre multidisciplinar ubicat al municipi de Les Franqueses. Ofereix servei de nutrició i dietètica, psicologia, logopèdia i assessorament educatiu i familiar. El centre està format per diversos despatxos totalment equipats per a cada servei i per a cada pacient. Es treballa de forma individual vetllant sempre pel màxim benestar del pacient. Des de Viu sa creiem que és de vital importància el treball conjunt entre el terapeuta, la família, l’escola i altres professionals que puguin intervenir en el tractament del pacient.


No vas anar a la Biennal de Pensament? 10 reflexions imprescindibles\nDe la Biennal de Pensament Ciutat Oberta, en quedaran, sobretot, reflexions i idees per al debat. A CRÍTIC us en destaquem 10 frases d’especial rellevància d’alguns dels pensadors i activistes contemporanis que hi han deixat la seva llavor crítica en les jornades organitzades per l’Institut de Cultura de Barcelona (ICUB): els filòsofs Paul B. Preciado, Fina Birulés i Judith Butler, els sociòlegs Richard Sennett i César Rendueles, l’antropòloga i ecofeminista Yayo Herrero, el politòleg Fernando Vallespín, la crítica literària Gayatri Spivak o els activistes socials David Fernàndez i Jaime Palomera.\nSón temps difícils. La reacció envers l’emancipació de les persones (classe social, opció sexual, gènere, raça…) està rearmant-se de forma desacomplexada tant a Europa com al Brasil de Bolsonaro, a les Filipines de Duterte o als Estats Units de Donald Trump. Aquesta ha estat una anàlisi compartida per moltes veus dels pensadors convidats a la Biennal barcelonina. Però, alhora, la majoria d’elles també ens han recordat que això és fruit dels grans avenços històrics i recents en les lluites socials, feministes o culturals de tota mena. A la Biennal s’ha parlat des d’allò més quotidià, la ciutat, fins a la idea més abstracta, la democràcia. Des del món digital fins a les problemàtiques ambientals. Totes aquestes idees teixides entre elles ens han ofert un mapa viu del pensament crític.\nBarcelona ha celebrat, entre el 15 i el 21 d’octubre, un reeixit cicle de conferències, tallers, propostes artístiques i xerrades per tota la ciutat organitzat per l’Institut de Cultura de la ciutat. Les xifres en donen fe: 69 actes, 159 ponents i un públic que ha sobrepassat les 20.000 persones. De la Biennal del Pensament, n’han emergit idees, paraules i debats fonamentals per entendre els nostres anhels i problemes. Les diferents activitats que han tingut lloc aquests dies a la ciutat s’han agrupat en quatre grans eixos: Ciutat Digital, Ciutat Diversa, Ciutat Democràtica i Ciutat Habitable. Podem dir que la Biennal ha fet visible el pensament crític i de llarg recorregut per diverses Barcelones: Sants, Sant Andreu, el Raval…\nLa pensadora índia Gayatri Spivak va preguntar dimarts passat a una plaça Joan Coromines plena de gom a gom: “Podem arribar-nos a conèixer aquesta nit? M’encantaria que vosaltres tinguéssiu un efecte sobre mi i el que jo faig a les escoles primàries de Calcuta sobre vosaltres”. No podem respondre a aquesta pregunta ara. L’impacte d’experiències d’aquesta mena moltes vegades és encara de llarga durada. El que sí que podem dir, veient com ha anat la Biennal, és que el teixit urbà i humà per fer-ho possible hi eren, sense cap mena de dubte.\nAquí van les 10 perles del pensament crític de la Biennal de Pensament:\n(En algunes hi podreu aprofundir a través dels vídeos de les converses senceres penjats ja a YouTube.)\n1. Paul B. Preciado, filòsof feminista\n“Des del punt de vista epistemològic, estem vivint un canvi de paradigma, com el que es va donar en la primera modernitat. Sempre el diagnòstic des de la dreta i l’esquerra és en termes productius. I ens podem preguntar: Què passa amb la revolució? La revolució i la contrareforma s’està produint en la lluita pels mitjans de reproducció. I és aquí on l’esquerra no està fent la feina. Perquè naturalitza els processos de reproducció i considera que la veritable política és en un altre lloc que no és el cos o la sexualitat. La meva hipòtesi és que el cos al segle XXI és el que va ser la Fàbrica al XIX i al XX.”\n2. Gayatri Spivak, crítica literària i teòrica de la literatura\n“La imaginació és molt important en educació. Hem de poder pensar en una cosa que no tenim davant. Si dónes una definició molt grandiloqüent, la gent pot parlar i parlar, però no hi ha fets. ‘Estar amb algú però lluny d’aquest algú.’ Així és com hem de pensar en l’ensenyament. No amb la idea antiquada de produir coneixement sobre un altre coneixement, empaquetar-lo i donar-lo a la generació següent a partir de l’Estat. Aquest model ha desaparegut del tot. L’ensenyament cuina l’ànima.”\nVídeo: ‘L’educació del futur’. Conversa entre Gayatri Spivak i Marina Garcés\n3. Judith Butler, filòsofa feminista\n“La ideologia antigènere, en augment avui dia, és una reacció massiva contra els nostres passos endavant. Això ha generat una reacció brutal. En altres paraules: no hem perdut. Però això significa que hem de reflexionar sobre els nostres passos següents: quines han de ser les formes de solidaritat i de resistència en un marc transnacional. Aquest és el moment històric que estem vivint”.\n“Com practiquem la no-violència en un món on les nostres accions no violentes són anomenades violentes? Aleshores correm el risc de ser empresonats, arrestats o amb un empresonament preventiu en un temps il·limitat sense un procés legal per la senzilla raó d’haver estat en una assemblea, o fora d’un edifici manifestant-nos. La lluita per mantenir els espais de pràctica no-violenta vius és un dels nostres reptes. Això implica una lluita contra els règims securitaris, els règims policials i els règims que utilitzen la seguretat com a excusa per a la repressió estatal.”\n4. Fina Birulés, filòsofa feminista\n“El feminisme no pot ser l’explicació de tot. Necessita el suport d’altres anàlisis i d’altres lluites. Els feminismes poden ser molts: no n’hi ha d’haver només un, de feminisme, que inclogui totes les perspectives.”\nVídeo: ‘L’embolic del gènere’. Una conversa de la Biennal de Pensament entre Judith Butler i Fina Birulés\n5. Richard Sennett, sociòleg i historiador\n“Odio la paraula accessible; és una actitud tan condescendent en la manera de pensar la relació amb el públic. Com si l’Estat fos una institutriu, tot ha de ser fàcil, de classe mitjana, ‘no et donarem res que no sigui accessible’.”\n6. David Fernàndez, periodista i activista\n“La batalla serà entre mercats i ciutats, quanta democràcia urbana aguanta el capitalisme global? […] Les ciutats poden ser el dic d’autodefensa democràtica.”\nVídeo: ‘Ciutats i sobiranismes’. Conversa entre Laia Bonet, David Fernàndez, Ignacio Sánchez-Cuenca i Marina Subirats, moderat per Xavier Antich\n7. Fernando Vallespín, politòleg i catedràtic de Ciència Política\n“S’ha trencat la idea que el futur sempre seria millor: en frustrar-se la idea de progrés es frustra la capacitat d’imaginar el futur; som societats incapaces de projectar-nos, i aquesta incapacitat porta a la dissolució.”\n8. Yayo Herrero, antropòloga, enginyera i activista ecofeminista\n“El capitalisme en el seu moment actual, amb els límits del planeta superats, revela la seva veritable realitat material que és vertaderament feixista. Si les tanques que envolten els llocs de privilegi, a més de no deixar passar persones, no deixessin passar energia, ni productes manufacturats ni aliments, els països considerats rics no durarien ni dos mesos.”\nVídeo: ‘En transició cap a la ciutat vivible’. Conversa entre Yayo Herrero, el Col·lectiu MigrESS, el Colectivo Migrantes y Diversas, el Col·lectiu Punt 6 i Entre Pobles – Equip Ciutats Vivibles\n9. Jaime Palomera, antropòleg i activista per l’habitatge\n“Som davant d’un fenomen sense precedents. El capitalisme està mudant: allò que et treuen al lloc de treball és important. Però allò que et treuen al lloc on vivim és més greu moltes vegades. Els processos de despossessió que patim a l’espai de vida, a la llar, són més terribles i més greus. Aquesta profunda crisi de l’habitatge demostra el fracàs de les polítiques neoliberals dels últims 40 anys.”\nVídeo: ‘Sense barris no hi ha Barcelona: rehabilitació urbana i dret a la ciutat’. Conversa entre Gaia Redaelli, Jaime Palomera, Carme Trilla i Oriol Nel·lo\n10. César Rendueles, filòsof i sociòleg\n“Els espais culturals sovint són búnquers ultracrítics. En aquest sentit, els teòrics ultracrítics del capitalisme són més fàcils de veure en un museu que en un sindicat. No és tant que la cultura s’ha mercantilitzat com que el mercat s’ha culturitzat, el Banc de Santander dedica molts diners a programes culturals, etc. El problema de fons no és que no hi hagi espai per a la crítica a la cultura, sinó que el discurs cultural crític ha estat assimilat per la cultura dominant. Silicon Valley, la banca, els centres de poder, estan convençuts que la cultura és central. Si fossin aquí els representants d’aquests bancs, estarien d’acord amb els drets culturals, no pel que fa als laborals, segurament. Com podem trencar aquest cercle viciós? A la pràctica és difícil. Cal pensar les polítiques culturals amb la mateixa perspectiva universalista amb què pensem la sanitat o l’educació. Això exigeix un exercici de modèstia.”\n[Una part d’aquest article ha estat possible gràcies a la tasca col·laborativa de relatoria que es recull a la teixidora.net, un espai on hi podreu trobar apunts i citacions, ‘links’ i en codi obert.]


Socialistes, Compromís i Podem pacten un programa de govern | Espanya | EL PAÍS Catalunya\nValència 8 JUN 2015 - 23:10\tCEST\nRepresentants del PSPV-PSOE, Compromís i Podem durant la negociació. Mònica Torres\nDelegacions del PSPV-PSOE, Compromís i Podem han acordat aquest dilluns, poc després de les 20.15 h, les bases programàtiques d'un canvi d'esquerres a la Generalitat Valenciana. La segona trobada entre les tres delegacions (la primera va ser el 3 de juny) s'ha celebrat en una sala de reunions del Jardí Botànic de València. Si Compromís va ser l'amfitrió de la primera trobada, en aquesta ho era Podem. La reunió ha durat més de tres hores i ha conduït a un document de tipus programàtic, que es farà públic dimecres, al voltant de tres idees centrals: reconvertir la Generalitat en una Administració més austera i eficaç, implantar mesures de xoc contra la pobresa i l'exclusió social i adoptar iniciatives polítiques per reclamar un finançament autonòmic just.\nUna conversa de 15 minuts mantinguda a part entre Pasqual Mollà, de Compromís, i Ciprià Ciscar, del PSPV-PSOE, i d'aquest últim amb dos dels representants de Podem va servir al llarg de la tarda per desbloquejar les converses en moments de dificultat. Mollà va assegurar al final de la reunió: "S'han complert els objectius". Al seu torn, Ciscar va dir que els acords aconseguits no van contra l'objectiu d'evitar un endeutament més alt de la Generalitat Valenciana, com havia advertit al matí Ximo Puig. Al seu torn, Àngela Ballester, de Podem, va apuntar que la seva formació "pot votar a favor d'un govern que apliqui aquestes línies programàtiques o pot no obstaculitzar-ho".\nDesprés de la ratificació del document, en la reunió de dimecres, els negociadors entraran ja a parlar de qui formarà part del futur Govern valencià. Allà es parlarà de la constitució de la Mesa de les Corts Valencianes prevista per dijous i, eventualment, també de la presidència del Consell, que PSPV-PSOE i Compromís reclamen.\nCiutadans acusa Compromís de "separatista" i intenta sense èxit desfer el pacte d'esquerres\nLa negociació es va produir mentre Ciutadans tractava de desfer el pacte d'esquerres, amb un argument resumit pel seu líder, Albert Rivera, en un missatge a Twitter en què col·locava Compromís amb ERC i CiU al sac dels “separatistes”. Afirmació per la qual Enric Morera, dirigent de Compromís, li va exigir disculpes en considerar-la “calumniosa”. Ciutadans, a través del seu secretari d'Organització, Fran Hervías, va plantejar donar suport a Ximo Puig com a president de la Generalitat a canvi que els socialistes donessin suport al seu candidat Fernando Giner com a alcalde de València en lloc de Joan Ribó, de Compromís, cosa que en tots dos casos implicaria també el PP en la maniobra. Els socialistes van rebutjar rotundament la possibilitat. “Per coherència donarem suport a Joan Ribó encara que ens costi el suport de Ciutadans a la Generalitat”, van indicar.\nEl líder del PSPV-PSOE, Ximo Puig, va assegurar al matí que “aquesta setmana serà decisiva” per al pacte d'un nou Consell, que obri una altra etapa després de 20 anys d'hegemonia del PP. Poc després, al recinte de les Corts Valencianes va tenir una trobada amb la líder de Compromís, Mònica Oltra. La conversa, la primera de les dues després de la reunió de l'1 de juny amb el dirigent de Podem Antonio Montiel, no estava prevista i no en va transcendir el contingut, però Puig hi va mantenir com a innegociable la seva aspiració a presidir el pròxim Govern valencià, mentre Oltra es reafirmava en la necessitat que sigui “un Consell de 55”, en referència als parlamentaris que sumen el PSPV-PSOE (23), Compromís (19) i Podem (13).\nOltra insisteix que Podem no es limiti a un suport parlamentari al Consell sinó que s'hi incorpori. L'entrada en aquest Govern és una cosa que Montiel, líder valencià de Podem, i el mateix dirigent estatal del partit, Pablo Iglesias, ja han advertit que només es produirà si la presidenta és Oltra. Els socialistes van interpretar la trobada com un primer pas per desbloquejar la situació creada per l'aspiració de tots dos, Puig i Oltra, d'aconseguir la presidència.\nDijous que ve es constitueixen les Corts Valencianes, cosa que aclarirà ja alguns aspectes del possible pacte. Puig es va mostrar disposat al fet que Compromís (el “soci prevalent” del Govern, va dir) tingui la presidència de la Cambra, però la coalició valencianista i d'esquerres no vol que aquest fet condicioni les aspiracions d'Oltra a la presidència i prefereix, en principi, renunciar a presidir el Parlament valencià.


Hotel Castello Sovicille Itàlia - Ofertes d'hotels amb els MILLORS DESCOMPTES EN LÍNIA\nLoc.Castello- San Rocco A Pilli, Sovicille, Sovicille, Itàlia, 53018 - Veure al mapa\nConvenientment situat a Sovicille, Hotel Castello és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Hotel Castello, l'excelent servei i instal.lacions superiors faran de la vostra estada una experiència inoblidable. L'hotel ofereix accés a una gran gama de serveis, inclosos Wi-Fi gratuït en totes les habitacions, recepció 24 hores, instal.lacions per a minusvàl.lids, express check-in/check-out, magatzem d'equipatge.\nA més, totes les habitacions ofereixen una gran varietat de comoditats com ara aire condicionat, calefacció, escriptori, mini bar, telèfon per satisfer els clients més exigents. L'hotel compta amb una llista completa de comoditats, com camp de golf (a 3 km), pesca, massatge, jardí. Les seves instal.lacions de primera i una situació excelent fan de Hotel Castello la base perfecta per a gaudir de la seva estada a Sovicille.\nTots els tipus de viatgers (122) Parelles (27) Viatgers en solitari (33) Famílies amb infants petits (32) Famílies amb infants grans (15) Grups (13)


| CANVIS COGNITIUS EN LA INFECCIÓ DEL VIH I LA SIDA\nQuè és la càrrega viral indetectable i quina relació té la transmissió ...\nEls canvis cognitius Canvis cognitius VIH i SIDA\nPer Claudio Souza 4 novembre 2016 4 novembre 2016 03687\nCanvis cognitius en la infecció pel VIH i la SIDA\nallready morts morts o llestos?\nEntre les principals complicacions neurològiques de SIDA tenim dèficits cognitius com la demència associada El VIH i formes més lleus, com ara un trastorn cognitiu / motor menor, que poden alterar les activitats del mateix vida diàriament i reduir la qualitat de vida dels pacients. La infecció pel VIH-1 és la causa més freqüent, previsible i tractable de dèficits cognitius en individus menors de 50 anys. Malgrat els avenços en el coneixement de les característiques clíniques, la patogènesi, els aspectes neurobiològics i l’ús generalitzat de la teràpia antiretroviral altament activa (HAART, o ART), les complicacions neurològiques i els dèficits cognitius encara continuen provocant greus conseqüències personals i socioeconòmiques, convertint-se en un repte terapèutic important. A l'era pre-HAART, la demència era una complicació habitual de la infecció, però en l'època HAART la incidència de demència ha disminuït, però la prevalença ha augmentat principalment en les formes més lleus a causa de l'augment del nombre de persones infectades i l'augment de l'esperança de vida. . Els canvis cognitius associats al VIH són generalment subcorticals i poden estar associats a problemes conductuals i motors. Aquestes síndromes es diagnostiquen clínicament, i proves neuropsicològiques, neuroimatge i líquid cefalorraquidi corroboren el diagnòstic. Aquesta revisió actualitza l'estat actual de l'epidemiologia, les característiques clíniques i el diagnòstic de complicacions cognitives en el curs de la infecció pel VIH.\nDes de la seva reconeixement a principis del 80, la Síndrome d'Immunodeficiència Adquirida (SIDA-SIDA) estès per tot el món pel que és un dels majors reptes de salut pública de les últimes tres dècades.\nL'Organització Mundial de la Salut (OMS) estima que a tot el món, aproximadament 33,2 milions de persones estan infectades amb el VIH o tenen la malaltia i per 2007 2,1 produït milions de morts i uns 2,5 milions de casos nous1.\nAl Brasil, ja que la identificació del primer pacient amb SIDA a 1982, 2007 fins al juny, s'ha identificat prop de 474 mil casos de la malaltia. S'estima que aproximadament el 593 milers de persones viuen avui amb el VIH o la SIDA i, segons criteris de l'OMS, la prevalença de la infecció per VIH és 0,61% de la població de 15 49 d'anys, 0,42% entre les dones i entre 0,80% homes2.\nEn els primers casos era evident el deteriorament immunològica greu i progressiu dels pacients infectats pel VIH, en particular el seu immunitat cel·lular. Aquest fet acabava predisposa a càncer i les infeccions, la majoria de caràcter oportunista i aquest en particular una alta morbiditat i mortalitat sempre portava per als pacients amb SIDA, i elements marcadors de la síndrome.\nAl costat del sistema limfoide, el sistema nerviós central (SNC) és un important objectiu per al VIH i el virus s'ha detectat amb freqüència en el líquid cefaloraquidi (CSF) i el teixit cerebral des del començament de la infecció i al llarg de la seva evolució, independentment de presenten símptomes neurològics3. Els virus infecta i es replica en els macròfags i micròglia, cèl·lules glials multinucleadas, però és sobretot lliure i acel·lular present en el líquid cefaloraquidi 4.\nEl sistema nerviós central és el segon lloc més comú de les manifestacions clíniques. Això pot explicar-se pel fet que el virus és el pic neurotró- i el SNC un "santuari" per a ell, a més de l'escassa penetració dels fàrmacs antiretrovirals en presència d'una barrera hematoencefàlica intacta5.\nL'afectació neurològica es produeix 40% a 70% dels pacients amb VIH al curs de la seva infecció67I, en els estudis d'autòpsia, la freqüència pot arribar a més de 90%8. Sobre 46% dels pacients hospitalitzats amb SIDA pot tenir una malaltia neurològica, ja sigui com una raó principal d'ingrés a l'hospital o com a complicacions durant l'hospitalització 9\nLa naturalesa dels canvis neurològics és diversa i arreu de neuroaxial pot veure afectada. El determinant més important de la susceptibilitat és el grau d'immunosupressió. El diagnòstic diferencial és ampli i implica etiologies infeccioses, neoplàstiques, cerebrovasculars, tòxic-metabòliques, nutricionals,\nautoimmune i en relació amb el virus en si com neuropatia, mielopatia i canvis cognitius. També poden produir-se associacions etiologies en el mateix pacient, que és una característica dels immunocompromesos.\nEn el curs de la infecció del VIH, el virus entra al sistema nerviós central pot resultar en trastorns de la funció cognitiva que causen dèficits de processos mentals com l'atenció, l'aprenentatge, la memòria, la velocitat de processament de la informació, la capacitat de resolució de problemes i símptomes sensorials i motors.\nEls recents avenços en el tractament de la infecció pel VIH va augmentar l'esperança de vida dels pacients, per la qual cosa és més probable que els metges i els psicòlegs estan en els pacients la pràctica clínica diària amb manifestacions neuropsiquiàtriques de la malaltia.\nLes manifestacions neurològiques més comunes, directament relacionats amb el VIH, són tractades nstorno motor cognitiu i la més petita i la demència associada al VIH. Al Brasil, les conseqüències relacionades amb les malalties oportunistes del sistema nerviós central, com ara la toxoplasmosi, meningitis tuberculosa i la meningitis criptocòcica, també són causes importants de danys cognitius i psiquiàtrics. Per tant, el diagnòstic correcte i precoç d'aquestes condicions i ràpida intervenció terapèutica pot reduir al mínim les complicacions neuropsiquiàtriques.\nÉs molt important per a quantificar el nombre de pacients amb deteriorament cognitiu, ja que afecten la qualitat de vida, la disminució de la mà d'obra i l'adhesió a causa de la teràpia antiretroviral de gran activitat (TARGA) 10,11. deteriorament cognitiu està associat amb un major risc de mortalitat, augmenta el risc de desenvolupar demència i les altes taxes d'atur i això passa fins i tot en l'era TARGA\nClaudio Souza 27 setembre 2019 7 gener 2020\n2.924.413 Visualitzacions de pàgines\nPer Claudio Souza03662\nPer Claudio Souza113090\nPer Claudio Souza01553\nPer Claudio Souza9 16361\nPer Claudio Souza31 28544\nPer Claudio Souza 23 febrer 2020 23 febrer 2020 676\nPer Claudio Souza 2 desembre 2019 2 desembre 2019 3037\nPer Claudio Souza 23 febrer 2020 23 febrer 2020 682\nPer Claudio Souza 23 febrer 2020 23 febrer 2020 3027\nPer Claudio Souza 5 setembre 2019 5 setembre 2019 2247\nPer Claudio Souza 23 febrer 2020 23 febrer 2020 558


El Consell Comarcal presenta un projecte amb dos milions d’euros per rellançar el Ripollès com a destinació turística única - Consell Comarcal Ripollès\nPublicat el 23 de febrer de 2017 per A Mas\nEl president del Consell Comarcal del Ripollès, Joan Manso, ha presentat a Setcases un pla per reforçar, en un període de quatre anys, el Ripollès com a destinació turística potent amb els recursos naturals com a atractiu principal. Ho ha fet al costat de la consellera de Governació, Administracions Públiques i Habitatge, Meritxell Borràs, i l’alcalde de la població, Carlos Fernández, i davant la presència d’alcaldes, regidors i altres autoritats catalanes. Sota el nom “L’experiència dels Pirineus més autèntics” està dotat amb 2.130.221 euros (IVA no inclòs), la meitat dels quals són una aportació de la convocatòria 2014-2020 del Fons Europeu de Desenvolupament Regional (FEDER), administrats per la Generalitat de Catalunya. Es tracta del segon projecte més ben valorat dins la convocatòria.\nJoan Manso ha subratllat que aquest és un projecte “amb vocació de fer comarca, que és l’esperit que mou el Consell Comarcal del Ripollès”, motiu pel qual s’ha presentat a Setcases. Es tracta d’un projecte d’unitat comarcal, treballat en xarxa pels municipis i que respecta les tres identitats turístiques de la comarca. Manso ha manifestat que es tracta d’un “espai de cooperació intermunicipal que multiplica els esforços i equilibra la correlació de forces al territori per ajudar municipis petits a finançar projectes com aquest”. Així mateix, ha recordat que aquests fons FEDER “donaran recorregut al turisme de natura, que és essencial i vital per la nostra economia”, també fent referència a directa al parc natural. Amb tot això, ha assegurat que aquest projecte també contribuirà a la vertebració de la comarca.\nDe la seva banda, Meritxell Borràs ha explicat que “si el Consell Comarcal del Ripollès ha guanyat aquest FEDER és perquè darrere hi ha hagut una molt bona feina en equip, amb un projecte sòlid que valia la pena”. En aquest sentit ha recordat que més de la meitat de les propostes presentades entre tot Catalunya han estat rebutjades. També ha destacat que dins de l’Estat espanyol, “només Catalunya fa arribar els FEDER als municipis, als consells comarcals i a les diputacions”. Uns recursos que assegura que serviran, en aquest cas, per “posar en marxa encara més el motor econòmic que suposa aquest entorn natural.\nEn la seva intervenció, Carlos Fernández ha posat en relleu la riquesa i la importància del patrimoni natural del Ripollès com atractiu turístic. Un fet que ha posat en relació amb la declaració recent del Parc natural de les capçaleres del Ter i del Freser.\nAquest pla de promoció del turisme impulsat pel Consell Comarcal del Ripollès vol donar resposta a l’evolució i els canvis de tendència del sector associats al segle XXI, sobretot pensant en la difusió i comercialització unitària dels productes turístics de la comarca. Això, partint de la idea que el Ripollès té el turisme com a sector econòmic primordial de futur com a alternativa natural a les crisis dels altres sectors, i atenent alhora la creació recent del Parc natural de les capçaleres del Ter i del Freser. El resultat serà la configuració d’un model inèdit de gestió turística en l’àmbit comarcal-regional de Catalunya. La idea s’ha desenvolupat a partir de l’Estudi de Revisió Estratègica Turística del Ripollès, elaborat prèviament.\nAmb aquest pla es preveu un augment del nombre de visitants del 10 % amb horitzó 2020 seguint una estratègia que consistirà en:\n– Millorar el posicionament dels tres territoris turístics de la comarca, després de constatar un cert decandiment de la vitalitat de l’oferta, l’envelliment de les propostes, i la necessitat de modernitzar també els missatges i la imatge que es projecta al client potencial.\n– Reforçar el posicionament, enfocar les accions directament al client, definir els públics prioritaris i obrir nous mercats paral·lelament al reforçament i la consolidació dels tradicionals, amb derivades específiques cap a les noves motivacions com les esportives: l’auge de les curses de muntanya, el tresc, les rutes de BTT, etc.\n– Crear productes singulars orientats especialment a definir l’experiència turística de la comarca i la venda d’experiències singulars associades a la realitat local que puguin comercialitzar tant els mateixos agents del territori com les plataformes comercialitzadores que es creïn així com agències o canals en origen.\n– Desenvolupar una estratègia comercial en línia i fora de línia com a eix troncal del pla. La comercialització s’ha d’adaptar als nous hàbits de consum (compra i reserva per internet) compaginant-ho alhora amb la tasca de comercialització fora de línia. En aquest sentit es vol apostar per crear una central de reserves a internet i convertir les oficines de turisme en punts de venda d’aquesta central. La tasca de comercialització també s’adaptarà al funcionament dels operadors de viatges.\n– Promocionar i comunicar l’oferta turística reforçant els atributs del territori, el nou posicionament, mitjançant la divulgació de productes que els exemplifiquin.\nAquesta estratègia permetrà crear tres llocs de feina directes per cobrir els trets identitaris turístics de les diferents àrees de la comarca.\nACTUACIONS TURÍSTIQUES ALS MUNICIPIS\nLa Generalitat de Catalunya també ha atorgat fons FEDER a projectes proposats per alguns ajuntaments dins del pla per a la promoció del turisme de natura al Ripollès “L’experiència dels Pirineus més autèntics”. Els seus imports estan englobats dins la xifra total de 2.130.221 euros abans indicats i cadascun d’ells està finançat en el 41,31 % per aquests fons europeus administrats pel Govern.\nEn el cas de Ribes de Freser, es crearà una via ferrada al Granòfir, s’integraran quinze rutes naturals locals a la xarxa Itinerànnia, es col·locarà mobiliari urbà a cinc miradors, s’adaptaran quatre circuits inclusius més, es crearà un espai de repòs per promocionar el pas dels tres rius per la població amb tota l’edició de material divulgatiu i condicionament de l’entorn i es crearan curses virtuals en diferents rutes de la Vall de Ribes. Aquest projecte ascendeix a 110.399,40 euros.\nA Ripoll les actuacions se centraran a complementar l’estació esportiva del Centre de Tecnificació Esportiva de l’Avellaneda per convertir-lo en un centre esportiu turístic d’alta qualitat i referent nacional, enfocat sobretot a les curses de muntanya i totes les modalitats de bicicleta de muntanya. L’objectiu és promocionar-lo i comercialitzar-ne l’oferta entre un segment de demanda molt concret però d’alta qualitat: esportistes d’alta competició, turistes que centren les vacances en l’esport, turistes que practiquen l’activitat esportiva durant el temps d’esbarjo, o bé el públic visitant amant dels grans esdeveniment esportius. La suma d’aquest projecte és de 300.000 euros.\nDins del pla per a la promoció del turisme de natura al Ripollès, per al municipi de Camprodon s’ha definit un projecte de rehabilitació i dinamització del patrimoni històric i natural. Comprèn la restauració, conservació i enllumenat de les muralles del castell de Sant Nicolau i del Pont Nou; la restauració i el pla de gestió del jardí històric de Can Vincke; la creació d’itineraris de visita del patrimoni natural i cultural; i l’habilitació i el pla de gestió de la zona dels horts de les muralles. Al jardí, un cop restaurat, s’hi construirà un punt d’interès per a visitants i camprodonins. El cost del projecte ascendeix a 338.918 euros.\nPel que fa a Sant Joan de les Abadesses, es destinaran 384.321,80 euros a diversos projectes. D’una banda, l’ajuntament vol reobrir els jardins d’en Mirambet al públic amb recorreguts accessibles i adaptats, amb il·luminació eficient i convertint tot aquest espai en un centre d’interpretació a l’aire lliure de la flora i la fauna del riu Ter a l’alçada de la vila. De l’altra, es millorarà l’accessibilitat a l’itinerari natural des del centre històric per compensar els desnivells i racionalitzar-ne la funcionalitat. Entre ells es projecta un recorregut principal mitjançant una rampa que, partint del carrer Torre del Saltant, possibilita baixar fins a la cota més baixa a l’entorn del safareig, i l’arranjament de diversos espais per on transcorre l’itinerari tot ressaltant-ne l’aspecte històric.\nEl projecte permetrà, en el cas del poble de Setcases, esdevenir la porta d’entrada al nou Parc natural de les capçaleres del Ter i del Freser adequar l’espai on es construirà el futur centre d’interpretació del parc. Aquesta inversió afectarà una àrea de 2.186,80 m2a la Closa d’en Xola. Ha de permetre rebre i informar els visitants i esdevenir una opció de contemplació i lleure a més de millorar l’accés al futur centre de visitants. Alhora aportarà una millora qualitativa de la imatge turística del municipi. També es preveu crear un aparcament i un punt de càrrega per a vehicles elèctrics. L’import de l’actuació ascendeix a 123.784,57 euros.\nA Campdevànol, el fons FEDER permetrà arribar a una suma de 221.657,04 euros, que es destinarà a crear un centre d’acollida de visitants i d’educació ambiental anomenat “Porta a la serralada de Montgrony”. Aquest equipament esdevindrà el punt referent d’interpretació i difusió de tres espais naturals protegits PEIN: la serra de Montgrony, Serra Cavallera i la serra dels Rasos de Tubau. S’ubicarà a l’actual àrea de lleure de la font del Querol i l’actuació consistirà en substituir l’edifici existent per un de nou, crear punts d’informació, difusió, interpretació i educació ambiental, adaptar l’accessibilitat als espais, dotar-los de lavabos públics, dotar l’àrea de subministrament elèctric i també d’abastament d’aigua continu. A més, s’ampliarà el camí d’accés rodat i s’adequarà i ampliarà la zona d’aparcament.


El dia que Anna Gabriel va posar al seu lloc la majoria republicana al Parlament per no defallir davant dels lletrats La República\nEl dia que Anna Gabriel va posar al seu lloc la majoria republicana al Parlament per no defallir davant dels lletrats\nJxCat i ERC repeteixen avui l’episodi de discrepàncies de la setmana passada amb l’atenta mirada dels lletrats i Llarena. El fet que aquestes dues últimes figures marquin el ritme de […]\nJxCat i ERC repeteixen avui l’episodi de discrepàncies de la setmana passada amb l’atenta mirada dels lletrats i Llarena. El fet que aquestes dues últimes figures marquin el ritme de la cambra catalana ha fet recuperar una de les intervencions més recordades de l’excap de llista de la CUP-CC, Anna Gabriel, actualment a l’exili.\nEn aquesta intervenció, Gabriel reptava la majoria independentista a fer front als lletrats: “Agraïm la nota informativa (dels lletrats), però no afegeix res de nou del que ja sabíem. No ignorem el Tribunal Constitucional, en som perfectament coneixedores, no ignorem, assumim que aquest procés democràtic contravé els límits del TC”.\nSegueix la cupaire, “som advertides i coneixedores, i això no és un límit, és un repte. Què farà la majoria d’aquesta cambra davant el requeriment d’un TC que fa advertiments penals per fer política? Us posareu al costat de la repressió i la judicialització o al costat dels qui han vingut a fer política? No hem vingut a guanyar-nos la vida, a saquejar l’erari públic ni fer un modus vivendi dels escons, venim a fer política i és el que estem suposades a fer. Sense demanar permís ni perdó”\nAvui he recordat aquell zasca d'@AnnaGaSabate als lletrats del Parlament davant les seves constants "advertències"… pic.twitter.com/SLO93Jda0M\n— Jordi Salvia 🎗 (@jordisalvia) 8 d’octubre de 2018\nFrança confirma la primera mort a Europa pel brot de coronavirus\n[Vídeo] Una dona aconsegueix que no li robin la bossa de mà després d’una esgarrifosa agressió al metro de Barcelona\n[Vídeo] Els Mossos busquen dos menors per saltar al sostre del funicular de Vallvidrera en marxa\nEls dècims de loteria més independentistes que triomfen a Espinelves\nEl vent trenca una estanquera gegant pagada a preu d’or per l’Ajuntament de Sevilla


Desenvolupen un sistema de construcció modular per a la instal·lació d’hospitals a qualsevol part del món | Fulls dels enginyers\nEspanya va ser considerat el 4t país de la OCDE amb menys hospitals per habitant l’any 2016. El que equivalia a 16,44 hospitals per cada milió de persones. Tant sols Israel, Holanda i Eslovènia tenien menys centres per milió d’habitants. La manca de construccions és degut a la falta de coordinació entre arquitectes i metges, presses i escassa planificació. Una idea que va ser defensada per Lluis Mosquera, el president de l’Associació d’Enginyeria Hospitalària, qui va senyalar que “a la construcció hospitalària d’Espanya, des de sempre, ha faltat una reflexió sobre el concepte general”, en una de les edicions dels Diàlegs de l’Institut d’Innovació i Desenvolupament de la Responsabilitat Social Sociosanitària.\nAra, situar hospitals a qualsevol part del món ja és possible. La construcció d’hospitals no hauria de ser un problema gràcies a CT Enginyers, NIBUG i Mario Corea Arquitectos, que han desenvolupat un sistema de construcció modular que permet la instal·lació d’hospitals a qualsevol part del món. Aquest nou sistema permet la fabricació d’un edifici tan complexa com pot ser un hospital de forma senzilla i basada en instal·lacions pre-muntades. Els mòduls es construeixen prèviament als tallers i inclouen totes les àrees necessàries i indispensables d’un hospital: quiròfan, urgències, habitacions, sales d’espera, cafeteria, etc. Un cop muntats, són transportats fins arribar al seu destí.\nUn projecte que va néixer al 2015 per CT Enginyers a través d’estudis de viabilitat, dimensions d’estructures, així com el mateix disseny de sistemes estructurals muntables i desmuntables amb revestiments acabats. Ara, s’ha convertit en un projecte en comú per part de les tres entitats, amb l’objectiu de crear un sistema de construcció modular que permeti millorar la salut de les persones que viuen en zones més desfavorables.\n“Lo innovador d’aquest sistema és que permet muntar un hospital en llocs complexes amb un muntatge bastant senzill. A demés, el temps de fabricació a través d’aquest sistema podria reduir-se casi cinc cops”, ha explicat Éber Rueda, director d’Arquitectura, Enginyeria i Construcció de CT Enginyers.\nTot i això, el projecte també ha hagut de fer front a algunes complexitats, com la limitació de dimensions i pesos, i la connectivitat assegurada de les instal·lacions pre-montades.\nEtiquetes:innovació Enginyeria construcció hospitals CT Enginyers NIBUG Mario Corea Arquitectos\nSelect ratingGive Desenvolupen un sistema de construcció modular per a la instal·lació d’hospitals a qualsevol part del món 1/5Give Desenvolupen un sistema de construcció modular per a la instal·lació d’hospitals a qualsevol part del món 2/5Give Desenvolupen un sistema de construcció modular per a la instal·lació d’hospitals a qualsevol part del món 3/5Give Desenvolupen un sistema de construcció modular per a la instal·lació d’hospitals a qualsevol part del món 4/5Give Desenvolupen un sistema de construcció modular per a la instal·lació d’hospitals a qualsevol part del món 5/5\nEls investigadors han identificat que el cristall plàstic neopentilglicol,... Llegir més\n40 minuts 55 segons ago


Merkel, Hollande i Renzi preparen junts la resposta al Brexit\nAl setembre és prevista una cimera europea a Bratislava\nAngela Merkel, François Hollande i Matteo Renzi es reuneixen avui en una petita illa a la costa de Nàpols, Ventotene. La trobada té el propòsit d’abordar el Brexit i els entrebancs de seguretat derivats del gihadisme. Avui serà la segona vegada que es troben abans de la cimera europea que es farà al setembre. El propòsit d’aquestes trobades és mostrar la unitat dels tres grans països europeus i preparar la cimera de Bratislava.\nMatteo Renzi ha triat l’illa perquè formava part de la creació de la Unió Europea. Els dos intel·lectuals italians que van ser empresonats a l’illa durant la Segona Guerra Mundial, Ernesto Rossi i Altiero Spinello, van escriure el ‘manifest Ventotene’, que demanava una federació d’estats europeus. De fet, durant la trobada els dirigents europeus visitaran la tomba d’Spinelli, que és enterrat a la mateixa illa.


El plat de dutxa que es fabrica a Torredembarra i es ven a tot Europa\nL'empresa que els produeix factura al voltant d'un milió d'euros a l'any\ndilluns, 8 d’octubre 2018 - 10:52h\nUna imatge de l'interior de la nau, situada al carrer del Sol Ponent del polígon industrial de Torredembarra. | ACN\nMolt a prop del cementiri municipal de Torredembarra, al primer carrer del polígon industrial de la vila, es fabrica un dels productes més internacionals dels que es fan al poble. Probablement també és un gran desconegut per als mateixos torrencs, però el cert és que des de la vila es produeixen milers de plats de dutxa que tenen una elevada demanda arreu d'Europa, i en especial a països com Alemanya, Anglaterra, França o Itàlia.\nEl plat de dutxa fabricat a Torredembarra que es ven a tot Europa\nI és que el plat de dutxa que l'empresa Arandipur fabrica a Torredembarra són especials: estan fets amb materials tous, i són flexibles, lleugers i insonors. El seu creador, l'aragonès Jorge Ruiz, que els va patentar fa vuit anys, explica gràficament per definir les característiques del seu invent que el plat capta el so de l'aigua que hi cau, cosa que el fa silenciós; i que si hi cau un ou, no es trenca —cosa que explica el material de què es compòn.\nRecentment, Ruiz s'ha instal·lat a Torredembarra procedent de Saragossa, on aprofitava les instal·lacions d'una fàbrica de cotxes on l'activitat s'havia reduït arran de la crisi. De fet, els materials en què s'inspira aquest plat de dutxa venen del món del motor. Després de treballar en el sector químic i l'automobilístic i mesclant els seus coneixements, assumits en aquests dos àmbits, Ruiz va crear aquest plat, que pesa uns deu quilos i del qual ven, actualment, al voltant de 5.000 unitats —el 90%, exportades arreu d'Europa.\nEl plat de dutxa uneix la necessitat d'un producte còmode per a residències d'ancians i lleuger i silenciós, pensat per a hotels. Està fet d'un poliuretà especial, similar al que s'utilitza per als panells frontals de l'interior d'un cotxe. Actualment, no disposa d'estoc, fabrica sota comanda, gràcies a motlles 3D. Té 200 variacions del producte a nivell d'estètica, mides i colors i en aquesta nova fase, a Torredembarra, se centrarà en seguir millorant l'estètica i la qualitat d'aquest producte singular... i torrenc.


Penjoll Balance - Jèssica Bellí Joies\nCollar de plata amb acabat mat per fora i brillant per dins.\nLa peça més gran fa 4,5 x 0,7 cm. Les dues mitjanes 3 x 0,7 cm. i les petites 1,2 x 0,7 cm.\nMaterial: Plata i acer per al cable.\nquantitat de Penjoll Balance\nCategories: Balance, Col·leccions, Collars, Joies Etiqueta: plata\nPin de plata en forma d'avió de paper.\nMaterial: Plata i acer per...


Descripció: Dansa espanyola. Segurament provinents del nord-oest d'Espanya. Tallades amb sanefes radials amb formes triangulars.\nTopogràfic: OB 005\nDescripció: Datades per Udaeta a finals del segle XIX, de cor ovalat, arrodonit i amb orelles.\nDescripció: Teatrí de joguina de la col·lecció Seix Barral\nTopogràfic: SD 5374


Fem música al Garrofer: TREBALL SOBRE "LES CHORISTES"\nTREBALL SOBRE "LES CHORISTES"\nBANDA SONORA DE "LES CHORISTES"\nBruno Coulais és el compositor i director de la música de la pel·lícula. Hi ha però, una cançó, La nuit, que és de Jean-Philippe Rameau (1683-1764), compositor i teòric francès, contemporani proper de J. S. Bach, G. F. Händel, D. Scarlatti o G. Ph. Telemann, etc.\nFou el compositor francès més destacat del seu temps en l’àmbit de la música dramàtica i un innovador important de la teoria harmònica.\nLa major part de la banda sonora de la pel·lícula està formada per cançons que serviran perquè les canti el cor que crea Clément Mathieu, i també per il·lustrar diversos ambients en moments determinats.\nBruno Coulais fa servir un cor de veus blanques, una orquestra simfònica i el piano. La cançó que més sona és Caresse sur l’océan. La sentim diverses vegades com a fons de diverses situacions al llarg del film. És com el leitmotiv (motiu conductor) de la pel·lícula.\nPer altra banda, hi ha dues peces de música importants de molta càrrega dramàtica, L’arrivée à l’école (l’Arribada a l’escola) i L’incendie (l’Incendi), que ajuden molt a situar-nos en l’escena.\nCal destacar que de totes les cançons que canten els nens, només dues són cantades A cappella (obra escrita a diverses veus sense acompanyament), les altres les acompanya el piano o l’orquestra.\nTotes les cançons són cantades a veus i en la majoria es poden distingir molt clarament la veu aguda i la greu.\nPublicat per Cristina Muñoz a 22:24


Coneix millor Linkedin i millora el teu engagement\nCategorized In Infografia, Xarxes socials\nAvui us deixem en una infografia creada per Social Mood.\n12 plantilles PSD gratis – Mockup\nCategorized In Disseny grafic, Disseny web, Freebies, Mockup\nAvui us deixem un recull de 12 plantilles en psd de diferents tipus de mockup, totes són gratuites! Hi trobareu mockups d’identitat corporativa, de llibres, de pàgines web, de branding, de mòbils…\n1- Ebony & Ivory. Branding Mockup.\n2- FREE Flat Apple’s Devices Mockup\n3- Flat Responsive Showcase Psd Vol2\n4- Branding / Identity MockUp Vol.6\n5- Psd Paper Hot Cup Template Vol.2\n6- Stationery Branding Mock Up Vol 4\n7- FREE Logo Mock up!\n8- Flatty UI Kit Free PSD\n9- Hardcover Book MockUp\n10- App Screen Front View MockUp\n11- Smart App – PSD landing page\n12- Flat responsive showcase mockups\nTutorials Photoshop II: Com crear un filtre d’Instagram\nCategorized In Fotografia, Photoshop, Tutorials\nNova entrega de tutorials de photoshop, avui us deixo amb un tutorial de com crear un filtre d’Instagram, el filtre Nashville, de manera fàcil i ràpid.\nAqui us deixo el video-tutorial de com fer-ho i més avall us descric el procès pas a pas:\nPas 1: Escollim la imatge a la que volem posar el filtre\nPas 2: Creem una nova capa i la pintem amb R: 247 G: 217 B: 173 i li posem l’opció multiplicar amb una opacitat del 100%.\nPas 3: Als ajustos de la imatge, canviem els nivells (CMD+L) de 0 1,41 231 i a les corbes (CMD+M) del canal blau li posem una sortida del 143 i del canal verd una sortida del 47.\nPas 4: Ara ajustarem el brillo i el contrast. Imatge > Ajustos > Brillantor/Contrast. Li posarem un contrast de 62 i una brillantor de 8.\nPas 5: Anirem ajustant la imatge tan en corbes com en brillantor/contrast per tal d’anar definint el filtre. Imatge > Ajustos > Corbes. Al canal verd li posarem a l’entrada 24 i al canal blau 94 a l’entrada. Ara ajustarem un contrast de 42 i una brillantor de -9.\nPas 6: Donarem els últims retocs per acabar de polir el filtre Nashville d’instagram. Imatge > Ajustos > Corbes ( CMD+M). Al canal vermell li posarem una sortida de 80 i al canal blau li posarem una sortida del 18.\nEls resultats: Per acabar de donar-li una aire més de filtre Nashville li hem posat un “destello” a la cantonada de la imatge i li hem fet un requadre a la imatge. Per fer un “destello” Filtre > Interpretar > “Destello”\nUs animeu a crear aquest filtre? és molt fàcil!\nTutorials Photoshop I: Afegir text a una textura\nCategorized In Photoshop, Tutorials\nTutorials de photoshop, avui començo aquesta sèrie amb un tutorial per afegir text a una textura, i que aquest quedi ben integrat al fons de manera realista.\nPas 1: Escollim la textura que vulgueu\nPas 2: Escriurem el text i el situarem on vulgueu que hi vagi damunt de la textura.\nPas 3: Una vegada tinguem el text escrit, i amb la cap del text seleccionat anem a Texto> Rasterizar capa de texto\nPas 4: Com que ja tenim el text rasteritzat, anem a Estilo de capa> Opciones de fusión a media i en la tecla ALT seleccionada mourem les fletxes de capa subyacente. Si el text es de color clar, mourem les fletxes negres i si el text es fosc mourem les fletxes blanques fins que el text quedi completament fos amb el fons.\nEls resultats: Per acabar de definir el text i integrar-lo completament al fons, ho acabeu de configurar amb Comando + T ( si es Mac) o Control + T ( si es PC), i aneu acabant d’ajustar el text al fons.\nAqui podeu veure el video-tutorial de com fer-ho:\nUs animeu a provar-ho? és molt fàcil!\nTop 10 temes de wordpress per a restaurants\nCategorized In Disseny web, Gastronomia, Wordpress\nMitjançant WordPress podem tenir una web per al nostre restaurant amb un aspecte professional i que s’adapti a les nostres necessitats, a més a més, tots aquests temes són responsive i per tant, adaptables a dispositius mòbils!\nUs deixem el nostre particular Top 10 de temes de wordpress per a restaurants, cafès, bars…\n1- Cooky – Restaurant Responsive WordPress Theme\n2- Healthy Chef – Restaurant Theme\n3- Terramia – Classic Restaurant WordPress Theme\n4- Dine & Drink – Restaurant Responsive WP Theme\n5- Dish Restaurant Multipurpose WordPress Theme\n7- Food & Wine – Responsive WordPress Theme\n8- Forked – Responsive Restaurant & events\n9- Delimondo Responsive WordPress Theme\n10- Verona Restaurant&Cafe Responsive WordPress Theme\nCrafts, DIY and handmade\nCategorized In Disseny grafic, DIY, Handmade\nUn blog on hi trobareu disseny, DIY, alimentació, cosmètica natural…tot sostenible i ecològic!\nEl blog de Mr. Wonderful, una botiga reconeguda pels deus dissenys creatius en missatges positius. Hi podem trobar des de targetes de visita fins a decoracions per a casaments, bosses, clauers…\nEl creador del blog, Javi ens ensenya a renovar antics mobles, a decorar…també ens podrem descarregar printables i tot sense gastar molts diners!\nEs un estudi de disseny gràfic i fotografia, també elaboren productes handmade, DIY…i a final d’aquest mes estrenaran la botiga online, on podreu comprar tots aquests productes i més. També tenen botiga, a Tortosa on podreu veure, remenar i comprar tot el que fan!\nVosaltres sou de fer coses a mà, renovar mobiliari o decorar casa vostra amb pocs recursos?\nCategorized In Disseny grafic, Disseny web, Freebies, Recursos\nPer acomiadar la setmana us deixem un llistat de webs on podreu trobar recursos gratuïts, Freebies!\nUna web on trobem tota classe de recursos gratuïts (psd’s, templates, icones…) i també hi han ofertes casa dia de recursos premium. Aquesta web esta gestionada per Walter Apai, del popular bloc Webdesigner Depot.\nUn estudi de disseny de Bucarest ha creat aquesta pàgina on trobem una gran varietat de recursos gratuïts.\nFreebie Web Resources:\nEs un blog on trobem templates per a wordpress, tutorials i tot tipus de recursos web.\nBest PSD Freebies:\nUna web on podem trobar recursos de disseny en .psd creats pel dissenyador Michael Reimer.\nAqui trobem textures, estampats, mock-ups, vectors i .psd’s totalment gratuïts creats pel director d’art, dissenyador de webs i programador Wassim.\nSabeu alguna altra web de recursos gratuïts?\nVia Catalana – Tram 56\nCategorized In Fotografia\n11 de setembre de 2013, l’Aldea a les 15:00h…tot a punt! Responsables, ajudants, fotogràfs i el més important, rius de gent que anaven omplint la N-340.\nVa ser impressionant veure com la carretera infinita de l’Aldea era de color roig i groc…pell de gallina!\nUs deixo una petita galeria, on hi han recollits petits moments del dia!\nTot preparat per a la Gigafoto!\nJa ho tenim tot preparat per a demà!\nArmilla groga, targetes, càmera i l’estelada! A les 17h començarem a fer les fotos del nostre tram per a que formi part de la gigafoto de la via! Tota una responsabilitat, però alhora molt emocionant!\nNervis, expectació, intriga, estrès…\nDemà tots junts farem història, i nusgràfic posarà el seu granet de sorra!\nCategorized In Disseny grafic, Disseny web, Xarxes socials\nEstem molt contents de presertar-vos la nova web de nusgràfic!\nHan sigut mesos intensos de feina, de posar-ho tot a punt, d’actualitzar el portafoli i remenar velles fotos que teniem oblidades, però per fi ja ho tenim.\nA la web hi podreu trobar un recull d’algunes feines que hem fet, els serveis que oferim i una petita mostra de fotografies que anirem actualitzant sovint.\nUs animem a que la remeneu de dalt a baix i que ens digueu què en penseu!


Eleccions a Espanya el 10-N La República\nJoan Puig 25/08/2019\nI els líders independentistes què faran? Tornaran a presentar-se com si res? I si es presenta una llista transversal que sigui instrumental a les eleccions espanyoles? Amb un sol punt al programa, o referèndum d’autodeterminació o bloqueig? I si ens aprofitem del desori que existeix a Espanya, amb un situació econòmica que preocupa a Europa? I si acabem de desestabilitzar amb un grup parlamentari català de 25 o més diputats que només faci política instrumental? Sense referèndum no es negociarà res, s’utilitzarà el Congres i el Senat d’Espanya per amplificar el conflicte polític al món.\nCal portar a Madrid gent sense complexes, que no tingui por a l’enfrontament polític i sense por a la repressió, Espanya mai negociarà com ho demostra la seva tradició històrica. O guanya o perd, i només perdent s’asseurà en una taula de negociació política.\nSeria una manera de buscar una sortida conjunta a la dura sentència, tots a una i amb fermesa per posar un estat opressor contra les cordes, un Estat que ens vols humiliats, que ens roba un any i un altres, que practica el joc brut amagant el control que tenien sobre l’Imam de Ripoll i sobre els atemptats de Barcelona.\nEls dirigents polítics espanyols ens han enganyat durant tots aquests anys de democràcia de mínims, incomplint fins i tot allò que acorden, és hora d’actuar amb intel•ligència i deixar el seny que tant mal ens ha fet al llarg de la història, per centrar-nos i lluitar junts fins aconseguir l’objectiu de la República Catalana? Primer, desestabilitzem a Espanya, i desprès els hi donem una resposta unitària a la dura sentència d’un Estat repressor.


Hi ha aturats productius. Diari d'un senador.\nMundo Diario. Dimarts, 2 de maig del 1978.\nHi ha aturats productius.\nHa passat la Festa del Treball. Els treballadors amb treball es van ovacionar pels carrers, contents de poder fer-ho sense por de les càrregues policials. Els treballadors sense feina es van empassar les seves amargors incommensurables.\nPassada la festa, reapareix la negra situació econòmica. Avui volia deixar constància aquí d'una cosa que em sembla realment exemplar.\nProvíncia de Múrcia. Rafael de Corsio y Corsio, director general d'Ocupació, ha posat en mans del Moviment Unitari d'Aturats, 27.913.349 pessetes. I ells han emprès la construcció d'escoles públiques, cases per a obrers, obres arqueològiques i una llar d'infants. Es responsabilitzen de tot, des del treball de pic i pala fins a preparar els sobres per als sous. Treball per a tres-cents homes durant quatre mesos. Sembla que dirigeix l'operació un metge de Cartagena.\nMentrestant, a Andalusia i Extremadura, per manca de responsables, es gasten uns diners equivalents a canviar de lloc les fites de les propietats d'un senyoret o en repintar les ratlles blanques d'un camp de futbol.\nCom a contrapunt a Uruguai el general Liber Seregni, candidat presidencial el 1971 per l'actual coalició d'esquerres, ha estat condemnat a catorze anys de reclusió, entre altres acusacions, per usurpació de funcions públiques, va construir refugis per als vianants i va netejar abocadors convertint-los en llocs esportius i en jardins infantils. L'acusació s’ha basat en què, en la seva qualitat de president del Front Ampli, Seregni era responsable de tot el que feien els seus afiliats i aquests s’«havien arrogat una funció típicament municipal».\nVetllem perquè aquí mai més no tornem a aquesta mena de judicis que neguen de base que el poble és l'origen de tota sobirania... Tot i que, com en el nostre cas, sigui un poble d'aturats.


Oltra dóna la benvinguda al FLA perquè "menys dóna una pedra" i avisa que el finançament no pot esperar "ni un minut"\nNo entra en si són anuncis de campanya: "Si algú fa alguna cosa per electoralisme és poc útil perquè la gent no es xupla el dit"\n4 de octubre de 2019 (14:04 CET)\nLa vicepresidenta i portaveu del Govern valencià, Mónica Oltra, ha assegurat aquest divendres que els més de 860 milions que rebrà la Comunitat abans de final d'any pel Fons de Liquiditat Autonòmica (FLA) i els lliuraments a compte és diners "benvinguts perquè menys dóna una pedra", encara que ha advertit que suposa "préstecs a canvi de drets".\nTambé ha defensat que el canvi del model de finançament autonòmic "no pot esperar ni un minut més", després del compromís que va llançar el president del Govern en funcions i del PSOE, Pedro Sánchez, en un míting a València de treballar aquests quatre anys per "posar fi i resoldre el 'sudoku' del finançament".\n"Si algú fa alguna cosa per electoralisme, em sembla poc útil perquè la gent no es xupla el dit", ha subratllat la també coportaveu de Compromís en la roda de premsa després del ple setmanal del Consell.\nRespecte al FLA, després de l'acord al qual va arribar aquest dijous la Comissió Delegada del Govern per a Assumptes Econòmics sobre el Fons de Liquiditat Autonòmica (FLA) --la Comunitat rebrà durant el quart trimestre més de 860 milions entre ingressos per l'ordinari (51,35 milions), l''extra FLA' (365,25) i els lliuraments a compte (uns 450 milions=--, Oltra ha mantingut que "tot el que vinga és benvingut" i que "és una bona notícia, però amb tots els 'però'".\nEl Consell ho esperava com a "aigua de maig", per la qual cosa ha lamentat que l'anunci arribe a l'octubre. Ha posat com a exemple que "és com si una persona que porta tot el mes treballant li diuen el dia 31 'ací està la teua nòmina però l'has de retornar".\nAra bé, ha reconegut que "mentre no hi haja una altra cosa", la Comunitat pot "òbviament respirar una mica amb el FLA, l''extra FLA', l'ordinari i tots els 'FLAs'". "Anava a dir una altra cosa però me la calle", ha agregat en aquest punt.\nDavant la possibilitat que la Conselleria d'Igualtat puga utilitzar aquests fons per a acabar amb el deute dels centres de dia de menors, ha garantit que ho intentarà perquè és alguna cosa que "ha estat damunt de la taula durant les últimes setmanes".\nTambé "s'està avançant" en el concert perquè aquestes entitats no depenguen de les subvencions, unes convocatòries publicades "gradualment per a no col·lapsar el sistema". "El que no anirà amb llàgrimes anirà amb sospirs", ha manifestat.\nFINANÇAMENT: "NO ESPERAREM QUATRE ANYS"\nEn matèria de finançament autonòmic, ha defensat que el canvi de model "no pot esperar ni un minut més" i arribarà abans de quatre anys, davant el compromís de Sánchez que s'abordarà durant la pròxima legislatura si continua després de les eleccions generals del 10 de novembre.\nOltra ha posat l'accent que el 'president' de la Generalitat i líder del PSPV, Ximo Puig, "ja ha dit molt clarament que no esperarem quatre anys". "Ni podem ni volem; ha d'anar a un ritme una mica més lleuger", ha recalcat, sumat a la regularització del deute històric i a aconseguir unes inversions sobre la base de la població.\nPer a això, ha assegurat que les tres 'potes' del Botànic II --PSPV, Compromís i Unides Podem-- són "unànimes" i que el Consell manté "la intensitat convenient a cada moment, depén de com i quan comence el procés: Si progressa adequadament és una cosa, si necessita millorar és una altra".\nQuant a si veu necessari tornar a "armar un canyaret", ha remarcat que els quatre anys és "l'interval que ha donat el president del Govern" i que "Puig ja ha dit molt clarament que estarà més prop del minut un" que de tota una legislatura. I ha lamentat: "Ho hem repetit més que l'allioli, però seguirem mentre seguisquen així les coses".\n"UN PROBLEMA NACIONAL", SENSE ENFADAR A REVILLA\nRespecte a la posició de Sánchez --en dir que el projecte nacional està per damunt i que hi ha molts problemes a resoldre a Espanya--, ha precisat que "un d'ells és el finançament valencià". "Estic segura que Sánchez la coneix perfectament", ha asseverat, recordant que altres comunitats també estan infrafinançades, especialment les de l'arc mediterrani.\nAixò sí, ha insistit que la Comunitat està "a la cua de totes" i és l'única amb la renta per càpita per davall de la mitjana, alguna cosa que "ha reconegut (Cristóbal) Montoro, (Mª Jesús) Montero i tots els que han passat per ací", ha emfatitzat en relació als últims ministres d'Hisenda.\n"La diferència de 800 euros entre Cantàbria i la Comunitat suposa 4.000 milions d'euros que falten als valencians; és sota, cavall i rei", ha argumentat, per a preguntar-se si "això no és un problema nacional". En tot cas, ha remarcat que no vol que "als càntabres els lleven ni un euro" no siga que un dia el president càntabre, Miguel Ángel Revilla, li puga agafar "mania".\nPer tot això, la vicepresidenta valenciana ha reivindicat: "És un tema nacional, d'estat, de primer ordre. Som cinc milions d'espanyols que som un problema nacional. Estic completament d'acord amb Sánchez". En un símil mèdic, "és com si fóra un medicament que caldria prendre quan està cinc anys caducat".\n"AGAFA ELS DINERS I CORRE"\nSobre si ho veu com a mesures electoralistes del PSOE, s'ha limitat a recordar que com a portaveu del Consell no pot fer aquestes valoracions, "i menys en el període entre la convocatòria electoral i les eleccions". "Cal ser especialment exquisits, nosaltres ho som sempre i ara encara més", ha recalcat.\nPerò ha agregat que ha sigut "clara quan hi ha una posició unànime del Consell". En política, ha sostingut que "un no pot estar demanant que arribe el FLA i després dir que és electoralista".\n"No tindria sentit que vinguera tira una fera corrupia perquè no arriba els diners i ara dir que no m'agrada perquè vénen eleccions", ha emfatitzat, alguna cosa que veuria "molt immadur". I ha reblat: "Quan et diuen 'agafa els diners i corre, és la postura que hem de seguir quan estem tan atapeïts com nosaltres".


Jaume Corbera | 19 juliol 2000\nL'any 1986 en Francesc Ferrer i Gironès va publicar un llibre amb aquesta frase afirmativa i contundent al títol. No era una simple frase retòrica, era la conclusió a què es podia arribar després de conèixer les nombroses dades històriques que mostraven com, des de segles enrere, els espanyols han actuat sempre contràriament als interessos i a la idiosincràsia dels catalans. I és clar que una actuació tal només s'explica si no hi ha identificació social i cultural entre els agents i els pacients.\nSense necessitat, però, d'acudir a dades històriques, aquesta no identificació la podem constatar cada dia, contínuament, amb l'actuació constant dels espanyols, dels que viuen a casa nostra (ho és, realment, casa nostra?) i dels que, des de casa seva, ens marquen a cop de decret què hem de fer, com ho hem de fer, quan ho hem de fer i per què ho hem de fer. Deixant ara de banda aquests darrers "baldament, en realitat, siguin els que més ens condicionen" vegem un petit exemple de com els altres, els teòricament menys inofensius, ens alteren la nostra vida diària i ens demostren, vull creure que fins i tot involuntàriament, que, al cap i a la fi, són diferents, no són «dels nostres». I sé cert que tothom en pot contar molts més, de fets quotidians, que serveixin per afegir pes a la constatació.\nAquest divendres passat, com altres mallorquins de Ciutat i dels entorns, vaig anar amb la família el vespre al Parc de la Mar, de Palma, a sentir la sessió corresponent de les «Cançons de la Mediterrània». Havien d'actuar el nord"català, de Perpinyà, Gerard Jacquet, i "després" l'andalusa Martirio. Per causes externes a l'organització (les quals, per cortesia, haurien pogut ser sumàriament explicades als qui esperàvem, cosa que no es va fer) la primera actuació va començar amb mitja hora bona de retard, i aquest factor tot sol ja va servir per fer posar nirviosa una bona part del públic, sobretot aquella integrada per persones d'origen sud"peninsular, les quals pareix bastant clar que només hi eren per sentir la segona actuació. Amb el nirvis de rerefons, ja de tot d'una a la presentació qualcú va cridar «en español», perquè, és clar, la presentadora parlava en català (millorable, sigui dit de passada); i, quasi tot el temps que en Gerard Jacquet actuava, els qui érem a l'esquerra de l'escenari, per davant (no puc assegurar que a l'altre costat i més enrere passàs igual), vàrem haver d'aguantar les queixes en veu alta i els insults al cantant "a part dels plors de qualque infant que hi devia ser per la força" de moltes d'aquestes persones d'origen no mallorquí, que només frissaven que aquella actuació s'acabàs perquè sortís la cantant amb la qual s'identificaven, l'única que verament els interessava de la vetlada.\nL'organització de les Cançons de la Mediterrània va cometre un error (que s'ha repetit en altres edicions) programant el mateix vespre un català i una andalusa, no per la naturalesa dels artistes, sinó per la naturalesa dels assistents. No hi ha d'haver gens de mal que els artistes, siguin d'onsevulla, actuïn en la mateixa sessió. Andalusos i catalans no tenen per què ser artísticament antagònics, però és ben evident que els artistes andalusos tenen un públic especial, un públic que just hi va per ells, el qual no s'interessa per altra cosa, i més si és catalana. Si, per afegitó, dins aquest públic hi ha gent amb molt poca educació, que no se'n vol anar encara que no li agradi allò que sent, sinó que s'estima més quedar i protestar, allò que hauria de ser una agradable sessió musical a l'aire lliure es converteix en una incomoditat per als qui són un poc més ben educats.\nBé, al capdavall on anam a parar és que en situacions com aquesta es mostra ben clarament que, a l'actualitat, més per mal que per bé, a casa nostra (?) hi ha una diferència molt marcada entre la comunitat dels indígenes, oberts a les altres cultures, i la dels espanyols, tancats en ells mateixos i intolerants fins i tot amb els qui els han rebuts. Hi ha qui diu "i n'hi ha que ho creim" que els catalans no som espanyols, i n'hi ha que ho discuteixen, però el que no em sembla discutible "perquè massa sovint en tenim evidència" és que els espanyols no són catalans.


Prop de 23 mil euros per al transport públic - Calderí\nIniciActualitatProp de 23 mil euros per al transport públic\nProp de 23 mil euros per al transport públic\nEl govern de Pedro Sánchez subvenciona a cada municipi per compensar part de les pèrdues derivades de la pandèmia l’any 2020\nIMATGE | Estació d’Autobusos de Caldes de Montbui, abans de l’esclat de la pandèmia de la Covid-19.> J. SERRA\nSegons ha informat la Federació del PSC del Vallès Oriental i Moianès, el govern espanyol realitzarà una inversió de 883.838,46 € als municipis del Vallès Oriental destinades al transport públic. A Caldes de Montbui, la subvenció es tradueix en 22.980,67 €, quantitat econòmica que representa el 40% dels ingressos que es van obtenir l’any 2019, aproximant-se –segons diuen- a la pèrdua real de l’any 2020 derivat dels efectes de la pandèmia.\n“El transport públic és un servei deficitari, però molt necessari per a la ciutadania, especialment com a eina per la lluita contra el canvi climàtic i per possibilitar la mobilitat a tota la ciutadania” relata Carla Millán, regidora i portaveu del PSC Caldes. “És per això- segueix Millán- que el govern de Pedro Sánchez ha creat una gran partida pressupostària que ajudarà directament als ens locals compensant part de les pèrdues que han patit al transport públic per culpa de la Covid-19”.\nAquestes partides pressupostàries pretenen “ajuda a pal·liar les pèrdues i, alhora, permetre la continuïtat dels nostres transports urbans, essencials a la comarca” apunta la regidora socialista de Caldes de Montbui. Segons la repartició de la subvenció per municipis, altres poblacions de la comarca, com Granollers o Les Franqueses del Vallès, rebran 242.275,16 € i 65.115,77 €, respectivament.


RECTIFICACIÓ: Article d'opinió del regidor Marc Arza // 'firaReus, projecte de ciutat' - firaReus Events\nRECTIFICACIÓ: Article d’opinió del regidor Marc Arza // ‘firaReus, projecte de ciutat’\nUs facilitem de nou l’article d’opinió escrit per Marc Arza sobre firaReus. Hi havia un petit error, disculpeu\nfiraReus, projecte de ciutat\nAquest 2015 firaReus engega la seva activitat firal combinant la inèrcia positiva dels darrers exercicis amb la innovació i la recerca de nous formats. Congressos, esdeveniments i fires de sectors madurs i emergents lligats al projecte econòmic de la ciutat i el territori.\nDurant l’any 2015 firaReus donarà continuïtat a projectes d’èxit, consolidats i amb una llarga trajectòria com Epocauto, ExproReus i TOTNuvis. Fires lligades a la marca Reus i referents del seu sector que compartian calendari amb nous certàmens impulsats per firaReus amb l’objectiu per reforçar la capitalitat firal de la ciutat a la Catalunya Sud. La tercera edició de la FIBO -Fira de Comerç OnLine- és un bon exemple d’aquest camí. Més de 725 inscrits en un fira que rellliga el comerç i els nous canals de venda online. El Reus comercial de sempre i el nou Reus del sector TIC. Una empenta que s’ha de deixar sentir en el nou esdeveniment que firaRues prepara per aquest mes d’abril lligat a la impressió 3D. La tradició industrial de la ciutat lligada a la tecnologia emergent d’ara mateix.\nLes instal.lacions de firaReus al Tecnoparc faciliten que la ciutat aculli esdeveniments lligats a sectors de creixement i noves tendències com les fires EcoReus i DIYMania o la First Lego League. Una voluntat d’explorar noves oportunitats que s’obre també a esdeveniments esportius que ajudin a la promoció de ciutat. Competicions com la Polar Gran Fondo La Mussara-Reus que comptarà amb més de 3500 ciclistes d’arreu de Catalunya.\nAmb més de 200 dies d’ocupació a l’any, firaReus és un projecte sostenible i en creixement que entra al 2015 amb un cartell propi i consolidat en diferents àrees de negoci i amb l’objectiu de seguir estretament vinculat al teixit associatiu de Reus i del conjunt del territori. Un equip de persones compromès per consolidar firaReus com un projecte de ciutat.